જીલ્લા વિકાસ અધિકારી ડી.કે.પારેખ તથા મુખ્ય જીલ્લા આરોગ્ય અધિકારી ડો.હસમુખ ચૌધરીનાં રાહબર હેઠળ તેમજ કામરેજના તાલુકા હેલ્થ ઓફિસર ડો.મહેંદ્રસિહ ભાટીનાં માર્ગદર્શન દ્વ્રારા દિવ્યાંગોને ટ્રાયસિકલ સાધનોનું વિતરણ કામરેજ તાલુકા પંચાયતના પ્રમુખ રચનાબેન પટેલ તથા ઉપપ્રમુખ ભરતભાઇ પટેલના હસ્તે એનાયત કરાયા હતા. સ્વાગત પ્રવચન કરતા તાલુકા હેલ્થ ઓફિસર ડો.મહેંદ્રસિહ ભાટીએ જણાવ્યું હતું કે, સમાજના છેવાડાના માનવીઓ સુધી ગુણવતાયુક્ત આરોગ્ય સેવા મળી રહે તે માટે આરોગ્યની ટીમ કટીબધ્ધ છે. રાજય સરકાર દ્વારા અમલીત દિવ્યાંગો માટે અનેક યોજનાઓ જરૂરતમંદો સુધી પહોચે તે માટે જિલ્લા પંચાયતની સમગ્ર ટીમ કાર્યરત છે. આ કેમ્પમાં અનેક લાભાર્થીઓએ ભાગ લીધો હતો.